Карынтыянс Сан-Паўлу

«**Кары́нтыянс**» () — бразыльскі футбольны клюб з гораду Сан-Паўлу, Бразылія, заснаваны ў 1910 годзе. 7-разовы чэмпіён Бразыліі, 3-разовы ўладальнік Кубка Бразыліі, двухразовы пераможца чэмпіянату сьвету сярод клюбаў (2000, 2012), уладальнік Кубка Лібэртадорэс (2012). Клюб быў заснаваны ў 1910 годзе групай працаўнікоў прамысловых прадпрыемстваў, пераважна партугальскага, італьянскага і гішпанскага паходжаньня, у надзеі стварыць народны клюб у горадзе Сан-Паўлу, які зможа канкураваць з элітнымі клюбамі.

«Карынтыянс» праводзіць свае хатнія матчы на стадыёне «Арэна Карынтыянс», дзе праводзіліся матчы чэмпіянату сьвету па футболе 2014 году, у тым ліку матч адкрыцьця. Асноўнымі колерамі клюбу зьяўляецца чорны і белы, гэтая камбінацыя выкарыстоўваецца ў форме каманды з 1920 году. Сярод вядомых гульцоў клюбу ўсіх часоў вярта вылучыць Жылмара, Рывэліну, Сакратэса, Віёлу і Рыкардыньню.

## Гісторыя
У 1910 годзе сярод найвышэйшых саслоўяў Сан-Паўлу ўжо было створана некалькі прафэсійных футбольных клюбаў, сярод якіх былі «Паўлістану», «Атлетык» і «АА Палмэйрас». Ніжэйшыя класы, выключаныя ад гэтых клюбаў праз сацыяльна-эканамічны падзел, заснавалі свае ўласныя клюбы.

Насуперак тэндэнцыі, група зь пяці рабочых чыгункі Сан-Паўлу, сярод якіх былі Жаакім Амброз і Антані Пэрэйра (маляры сьцен), Рафаэл Пэронэ (шавец), Ансэлму Карэя (кіроўца) і Карлус Сылва (разнарабочы), якія былі жыхарамі раёну Бон-Рэтыру, абмеркавалі стварэньне ўласнага клюбу. Натхненьнем для мужчынаў стаў футбольны матч 31 жніўня 1910 году з удзелам лёнданскага клюбу «Карынтыян», які гастраляваў па Бразыліі. Пасьля некалькіх ажыўленых спрэчак агульная думка прывяла спартоўцаў да адной мары. 1 верасьня 1910 году група дамовілася сустрэцца пасьля сутоньня ў публічным месцы. У тую ноч а 20:30 па бразыльскім часе на вуліцы Руа Жузэ Паўліну памянёныя пяцёра рабочых зноў сабраліся разам з сваімі гасьцямі і суседзямі. У тую ноч быў зафундаваны клюб поруч зь ягонай радай дырэктароў, а першым прэзыдэнтам клюбу стаў Мігел Батальля. «Карынтыянс» згуляў свой першы матч 10 верасьня 1910 году на выезьдзе супраць «Уніян да Лапа», паважанага аматарскага клюбу Сан-Паўлу, але трываў паразу зь лікам 1:0. 14 верасьня Луіс Фабі правёў першы гол каманды ў гісторыі ў браму «Эстрэлы Полар», яшчэ аднаго аматарскага клюбу гораду, дзякуючы чаму «Карынтыянс» выйграў свой першы матч (2:0).

Дзякуючы добрым вынікам і ўзрослай колькасьці заўзятараў, «Карынтыянс» далучыўся да Лігі Паўлісты пасьля перамогі ў двух адборачных гульнях і ўпершыню згуляў у чэмпіянаце штату Сан-Паўлу ў 1913 годзе. Усяго праз год пасьля далучэньня да лігі клюб упершыню стаў чэмпіёнам, а праз два гады зноў паўтарыў посьпех. У той час у Сан-Паўлу было шмат каманд, якія хутка перамагалі і зьнікалі, і падчас першага трэнаваньня пасьля перамогі «Карынтыянс» побач з полем усталяваў банэр з надпісам «Гэтая каманда вытрымае». 1922 год, у стагодзьдзе незалежнасьці Бразыліі, быў адзначаны пачаткам гегемоніі «Карынтыянс» у чэмпіянаце штату Сан-Паўлу. Паколькі ў той час футбольныя турніры амаль выключна ладзіліся ў Рыю-дэ-Жанэйру і Сан-Паўлу, чэмпіёны гэтых штатаў уважаліся двума найлепшымі клюбамі Бразыліі.

На пачатку 1950-х гадоў «Карынтыянс» увайшоў у гісторыю чэмпіянату Сан-Паўлу. У 1951 годзе каманда ў складзе Карбонэ, Клаўдыю, Луізыньню, Балтазара і Марыю паклала на рахунак 103 галы ў трыццаці матчах чэмпіянату Сан-Паўлу, цэліўшы ў сярэднім 3,43 галы за гульню. Карбонэ стаў найлепшым бамбардзірам спаборніцтва з 30 галамі. Клюб таксама выйграў чэмпіянат Сан-Паўлу ў 1952 і 1954 гадах. У 1953 годзе ў Вэнэсуэле «Карынтыянс» здабыў Малы кубак сьвету, які многія лічаць папярэднікам сусьветнага клюбнага чэмпіянату. Тады бразыльская каманда, замяніўшы «Вашку да Гаму», выправіліся ў Каракас, дзе перамаглі «Рому», «Барсэлёну» і зборную Каракасу. Пасьля гэтага цягам двух дзесяцігодзьдзяў камандзе бракавала посьпехаў, а наступная перамога ў чэмпіянаце штату была здабытая толькі ў 1977 годзе.

## Дасягненьні

* **[[Чэмпіянат Бразыліі па футболе|Чэмпіён Бразыліі]]**: 7
:: 1990, 1998, 1999, 2005, 2011, 2015, 2017

* **[[Кубак Бразыліі па футболе|Кубак Бразыліі]]**: 3
:: 1995, 2002, 2009

* **[[Супэркубак Бразыліі па футболе|Супэркубак Бразыліі]]**: 1
:: 1991

* **[[Ліга Паўліста|Чэмпіён штату Сан-Паўлу]]**: 31
:: 1914, 1916, 1922, 1923, 1924, 1928, 1929, 1930, 1937, 1938
:: 1939, 1941, 1951, 1952, 1954, 1977, 1979, 1982, 1983, 1988
:: 1995, 1997, 1999, 2001, 2003, 2009, 2013, 2017, 2018, 2019
:: 2025

* **[[Кубак Лібэртадорэс]]**: 1
:: 2012

* **[[Рэкопа Паўднёвай Амэрыкі]]**: 1
:: 2013

* **[[Клюбны чэмпіянат сьвету па футболе|Клюбны чэмпіянат сьвету]]**: 2
:: 2000, 2012

## Склад
: *Актуальны на 23 лютага 2026 году*

## Вядомыя гульцы

## Крыніцы

## Вонкавыя спасылкі
* Афіцыйны сайт

Катэгорыя:Сан-Паўлу